es da da da de da en en da da sl de en en en nb en da sv eo da nl en sv da en fi sv nb nb nb nb sv da da sv en da da sv sv de ro ro da en da en da da en en da da sl de en en en nb en da sv eo da nl en sv da en fi sv nb nb nb nb sv da da sv en da da sv sv de ro ro da en da en da da en da da da da da da da da en da da en da da da da da da da en da da da da da da da da da da da en da da da da da da sv da da da da da da es id es es es da da da da da da da da da da da da da de da da da da da da da da en en es es da es nl da nb en da sv en en da da da da da en da da sv en en nb da da en de nb ru da da da de de en
der holder og holder af
Sådan indberetter du dine arter
For at sikre en ensartet og overskuelig artsliste skal du følge nedenstående regler, som er gældende for indberetning af arter på selskabets artsliste.
Kun medlemmer som har indberettet artsliste, har adgang til at se den samlede artsliste. Medlemmer som ikke har arter der kan indberettes til artslisten, kan - for at opnå adgang til den samlede artsliste - trykke på Ingen arter at indberette
Poecilia arbejder med tre forskellige begreber af arter, hvoraf de to kan optages på artslisten.
Naturform af en art har registreret fangststed og fangstår. Fiskene stammer direkte fra de fisk, der oprindeligt blev fanget på stedet. Fiskene må ikke være krydset med andre af samme art, som har ukendt eller andet fangststed eller fangstår. I avlen må der ikke udvælges efter særlige kendetegn.
Naturformer kan optages i artslisten med latinsk navn + fangststed + fangstår.
Akvarieform af en art er fisk, hvor fangststed og fangstår er ukendt eller fiskene er opstået ved krydsning mellem flere naturformer. I avlen må der ikke udvælges efter særlige kendetegn.
Akvarieformer kan optages i artslisten med det latinske navn.
Kulturform af en art er fisk, hvor særlige kendetegn er fremhævet gennem avl og krydsning.
Kulturformer optages ikke på artslisten.
Før du indberetter en art bedes du se om arten allerede er indberette, og er det tilfældet, skal du benytte samme stavemåde og rækkefølge.
Indberetning af en eller flere arter
Start med at vælge slægt og art.
Hvis en art endnu ikke er navngivet, men slægten er kendt, vælger man sp. (species) som art.
Bruger man sp. som art, kan kun indberetninger med fangststed accepteres.
Hvis fangststed kendes, men det er usikkert hvilken præsis art, der er tale om, men at der er tale om én af flere kendte arter, vælger man cf. (latinsk confer) som art.
Bruger man cf. som art skal man som det første, under fangststed, skrive hvilken art man mener der er tale om, og kun indberetninger med fangststed accepteres.
Skriv så præcist som muligt alle de oplysninger omkring fangststed du har i følgende rækkefølge: Lokalitet, by, stat. Land
Lokalitet, by, stat og land skal staves med stort begyndelsesbogstav.
Kender du navnet på den person som har indsamlet arten, skriver du det i parentes efter land.
Har du ikke kendskab til fangststed, skal du i stedet benytte betegnelsen Akvarieform.
Kulturformer, farvebetegnelser og lignende accepteres ikke, og vil uden varsel blive slette.
Det årstal hvor de oprindellige fisk blev fanget.
Efterkommere af de oprindelige fisk skal have samme årstal som de oprindelige fisk.
Betegnelsen CI betyder Commercial Import, og fortæller at arten er indkøbt ved en forhandler.
Markering af CI sker ved at sætte "flueben" i boksen, og vises i artslisten med CI foran fangstår.
CI arter må ikke blandes med Naturformer, og sidestilles i princippet med Akvarieformer.
Overskud af en art
Har du så mange individer at du kan afse dem til andre interesserede, sætter du "flueben" i boksen.
Overskud vises i artslisten med dette symbol
Det er muligt at skrive en kommentar til hver enkel art, der indberettes.
En kommentar vises ikke direkte i den samlede artsliste, men kan ses på medlemmets profil.
Kommentar vises i artslisten med dette symbol
Eksempler på korrekt udfyldning
Farverne i eksemplerne viser hvilke felter der er valgt/skrevet i:
Rød = Slægt og art  |  Blå = Fangststed  |  Sort = Fangstår
Chapalichthys encaustus Lago de Chapala, Rio Grande de Santiago, Jalisco. Mexico, 2006
Chapalichthys sp. Lago de Chapala, Rio Grande de Santiago, Jalisco. Mexico, 2006
Chapalichthys cf. encaustus Lago de Chapala, Rio Grande de Santiago, Jalisco. Mexico, 2006
Chapalichthys encaustus Lago de Chapala, Rio Grande de Santiago, Jalisco. Mexico, CI2006
Har du fulgt ovenstående, er din art nu klar til at blive tilføjet din liste.
Tryk på Tilføj art, din art er nu på din personlige liste og klar til at blive indberettet.
Tilføj eventuelt flere arter til din personlige liste efter samme opskrift som ovenfor.
Når du ikke ønsker at tilføje flere arter til din personlige liste, trykker du på Indberet din artsliste nu! (knappen finder du lige oven over din personlige liste af arter klar til indberetning).
Din artsliste er nu sendt til godkendelse ved artslisteføreren, og vil under normale omstændigheder blive vurderet og godkendt indenfor 24 timer, dog senest efter 72 timer. Indtil din indberetning bliver godkendt vil den ikke fremgå af den samlede artsliste, og du har ikke adgang til at se den samlede artsliste (vores system opfatter en endnu ikke godkendt indberetning på samme måde som manglende indberetning).
Redigering af eksisterende indberetning
Hvis du redigerer i en allerede indsendt indberetning, vil de berørte arter ikke være synlige i artslisten før de er godkendt.
Efter redigering skal du huske at trykke på Indberet din artsliste nu!, således din ændringer bliver sendt til godkendelse.
Din indberetning forældes automatisk
For at sikre en aktuel og opdateret artsliste, vil vores system automatisk deaktiverer visningen af din artsliste efter 60 dage uden ændringer.
Efter 30 dage uden ændringer vil du via e-mail blive gjort opmærksom på, at du ikke har foretaget ændringer. Dette er blot til orientering, og du behøver ikke at foretage dig noget. Efter endnu 30 dage, uden ændringer, deaktiveres din indberetning automatisk, og du bliver informeret herom via e-mail.
De arter du tidligere har indberettet forsvinder ikke fra Din artsliste, og du kan indberette dem uændret igen. Er der sket ændringer, skal du naturligvis rette de pågældende steder.
Du kan hele tiden følge din indberetning ved at klikke dig ind på Din artsliste, og her se den aktuelle status for den enkle art.
Status på de enkelte arter vises som små tegn, og forklaringen på disse er:
= Arten er godkendt og synlig på artslisten.
= Arten er indberettet og venter på godkendelse ved artslisteføreren.
= Afvist. Arten er blevet afvist af artslisteføreren grundet fejl i indberetningen.
= Arten er ikke indberettet. Husk at trykke på Indberet din artsliste nu!
Hvis alle følger denne vejledning bliver artslisten mere overskuelig, og arbejdet med godkendelse og redigering bliver meget lettere.
Tilbage til Indberetning af artsliste
Poecilias Facebook gruppe rummer livlig debat og erfarings-udveksling om ungefødere. Gå direkte til gruppen.
Du kan også finde
Poecilia wiki - arts-beskrivelser
Læs om Poecilia på
Medlemmer får Poecilia Bladet fire gange om året og kan hente tidligere numre som pdf. Læs mere om bladet her.
Hvis du vil se bladet kan du bestille seneste udgave som pdf.
Poecilia Scandinavia ved formand Dag Leonard Fjeldstad, Lønningsvegen 105, 5570 Aksdal, Norge - e-mail.